ગુજરાત રાજ્યસભાની ચૂંટણી માટે મતદાન શરૂ થઇ ગયું છે. અને આ સાથે કોંગ્રેસી નેતાઓ દ્વારા કોંગ્રેસી નેતાને વોટ ના આપવાની પ્રથા પણ શરૂ થઇ ગઇ છે. શંકર સિંહ વાઘેલાએ સવારે વોટ આપવાની સાથે જ આ કાર્યની શરૂઆત કરી હતી. બાપુએ આવીને મીડિયાને કહ્યું કે તેમણે કોંગ્રેસને વોટ નથી આપ્યો, કારણ કે કોગ્રેસ જીતવાની જ નથી. આ પછી કોંગ્રેસના નેતા રાઘવજી પટેલ અને ધર્મેન્દ્ર જાડેજાએ પણ ભાજપના બલવંતસિંહ રાજપૂતને મત આપ્યો. અને મીડીયા સામે તેમણે આ વાત સ્વીકારી પણ ખરા. બન્ને નેતાઓનો આરોપ હતો કે લાંબા સમયથી કોંગ્રેસ તેમને સાંભળતી નથી.